Mataimakin firaministan kasar Sin Hu Chunhua zai kai ziyara kasar Burkina Faso - china radio international
Mataimakin firaministan kasar Sin Hu Chunhua zai kai ziyara kasar Burkina Faso
2018-07-06 19:50:51 cri
A yau Juma'a, a yayin taron manema labaru da aka saba shiryawa, Mr. Lu Kang, kakakin ma'aikatar harkokin wajen kasar Sin ya bayyana cewa, bisa gayyatar da gwamnatin kasar Burkina Faso ta yi masa, mataimakin firaministan kasar Sin Hu Chunhua zai kai ziyara kasar Burkina Faso.
Wannan ita ce tawagar wakilan gwamnati ta farko da gwamnatin kasar Sin ta tura zuwa kasar Burkina Faso tun bayan da aka farfado da dangantakar diflomasiyya tsakanin kasashen biyu a ran 26 ga watan Mayun bana. Wannan ya bayyana cewa gwamnatocin kasashen biyu na muhimmanta dangantakar dake tsakanin kasashen biyu.
Lu Kang ya kara da cewa, bisa gayyatar da gwamnatin kasar Sin ta yi masa, shugaba Christian Kaboré na Burkina Faso zai halarci taron kolin dandalin tattaunawar hadin gwiwa tsakanin Sin da Afirka da za a yi a watan Satumban bana a birnin Beijing na kasar Sin. (Sanusi Chen)
v Kasar Sin ta taimakawa kasashen Afirka wajen shigar da na'urorin kama shirye-shiryen talibijin na zamani a kauyuka dubu 10 2018-07-06 19:33:07
v Babban jami'in JKS zai ziyarci Afirka ta kudu domin halartar taron BRICS 2018-06-25 19:17:31
v Ma'aikatar harkokin wajen Sin ta kira taron jakadu 2018-06-24 20:30:25
v Ra'ayin diflomasiyyar Xi Jinping shi ne manufar diflomasiyya da Sin za ta bi cikin sabon zamani 2018-06-24 16:30:04